section_heading: Životopis
paragraph_text: Helene Fischer rođena je kao drugo dijete u obitelji povolških Nijemaca u Sibiru. Obitelj se 1988. godine seli u saveznu državu Porajnje-Falačka (njem. Rheinland-Pfalz) u Njemačkoj. Nakon završetka srednje škole, Helene Fischer upisuje Stage & Musical School u Frankfurtu na Majni. Odmah po završetku trogodišnjeg obrazovanja ponuđen joj je angažman u Državnom kazalištu u Darmstadtu kao i u Narodnom kazalištu u Frankfurtu.